el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el az hbs_lat en es en en el en el el el el el el el el el el el el el en el en el en el en el en el en el en el en el en el en el en el en el en el fr el en el el el el el en el el el el el en el en
Η αξιοθαύμαστη παρουσία του από το 2009 και εντεύθεν, με τρεις συμμετοχές στη φάση των ομίλων, ήταν επόμενο ότι θα εκτόξευε τη διαφορά του από τις άλλες κυπριακές ομάδες. Μάζεψε 63 πόντους, ενώ η Ομόνοια έχει 36 και η Ανόρθωση 33.
Οι εκτυφλωτικές επιτυχίες του τα τελευταία εφτά χρόνια, φυσιολογικά βρίσκονται στην κορυφή της πυραμίδας αναφορικά με την πορεία του στον θεσμό. Ωστόσο, η βάση βρίσκεται στις παρελθοντικές προσπάθειές του στη διοργάνωση.
Όταν ακόμα η συμμετοχή κυπριακής ομάδας στους ομίλους έμοιαζε με όνειρο θερινής νυκτός. Τότε που ακόμα και μία επιτυχία σε προκριματική φάση ήταν σπουδαία υπόθεση. Με κυπριακό βασικό κορμό και φυσικά δίχως πολλούς ξένους και κοινοτικούς.
Αλήστου μνήμης ήταν οι μάχες με τη σπουδαία ΑΕΚ Αθηνών του Ντούσαν Μπάγιεβιτς, στην πρώτη σεζόν της μετονομασίας του Κυπέλλου Πρωταθλητριών σε Τσάμπιονς Λιγκ (1992-93). Με τον Γιάτσεκ Γκμοχ στον πάγκο, λίγο έλειψε να κάνει την έκπληξη, καθώς αποκλείστηκε χωρίς να ηττηθεί (1-1, 2-2).
Η πορεία που έκανε αίσθηση, όμως, ήταν με τον Έγκεν Γκέραρντ στο τιμόνι (2002-03). Αποκλείοντας τη Φλόρα Ταλίν (0-0, 1-0), θριάμβευσε επί της Μάριμπορ (1-2, 4-2) και σταμάτησε ξανά στην ΑΕΚ Αθηνών (στη δεύτερη θητεία του Μπάγιεβιτς). Ηττήθηκε στο ΓΣΠ με γκολ του Ντέμη Νικολαΐδη στην καθυστέρηση (2-3) και στη Νέα Φιλαδέλφεια (0-1).
Οι γαλαζοκίτρινοι έφτασαν πιο κοντά από ποτέ (μέχρι τότε) στην πρώτη παρουσία τους στη φάση των ομίλων. Συνέχισαν στο Κύπελλο ΟΥΕΦΑ, απέκλεισαν την Γκράτσερ (2-0, 1-1) και σταμάτησαν στη Χέρτα Βερολίνου (0-1, 0-4).
Η νέα προσπάθεια βρήκε τον ΑΠΟΕΛ του Ιβάν Γιοβάνοβιτς (πρώτη θητεία) να τα βάζει με τη Σπάρτα Πράγας (2004-05) και να γνωρίζει άλλον έναν αποκλεισμό στις λεπτομέρειες (2-2, 1-2). Τέλος, την περίοδο 2007-08 με τεχνικό τον Μαρίνο Ουζουνίδη, αυτοκτόνησε κόντρα στην ΜΠΑΤΕ, αφού στη Λευκορωσία δεν υπερασπίστηκε το 2-0 της Λευκωσίας και τέθηκε νοκ άουτ στην παράταση με 3-0.
Μέσα από την πορεία του στον θεσμό, υπάρχουν και δύο ιστορικές αδικίες, οι οποίες ίσως να στέρησαν περισσότερους βαθμούς για τον ΑΠΟΕΛ. Η μία έγινε όταν το καλοκαίρι του 1986 βρέθηκε στον δρόμο του η Μπεσίκτας. Θα ήταν η πρώτη ποδοσφαιρική μάχη κυπριακής ομάδας με τουρκική μετά το 1974, αλλά δεν έγινε ποτέ κατόπιν απόφασης της Κυβέρνησης (αποφασίστηκε να μην επιτραπεί είσοδος των Τούρκων στη χώρα μας). Κάτι που επέφερε μηδενισμό και αποκλεισμό ενός χρόνου από τα Κύπελλα Ευρώπης.
Η δεύτερη ήταν το καλοκαίρι του 1996. Η Ευρωπαϊκή Συνομοσπονδία Ποδοσφαίρου αποφάσισε όπως συμμετάσχουν στο Κύπελλο ΟΥΕΦΑ οι πρωταθλήτριες των χωρών με χαμηλή βαθμολογία. Έτσι, οι Λευκωσιάτες ατύχησαν να μη λάβουν μέρος στην πρώτη τη τάξει διοργάνωση.
Ο νταμπλούχος ΑΠΟΕΛ, με προπονητή ξανά τον Γκμοχ και με πολύ καλό έμψυχο δυναμικό, προκρίθηκε εις βάρος της Σαντογιάρ των Νησιών Φαρόε με 5-1 και 4-2, απέκλεισε τον Ηρακλή (1-0, 2-1) και κοίταξε στα μάτια την Εσπανιόλ. Έφερε 2-2 στο Μακάρειο και ηττήθηκε με 0-1 στη Βαρκελώνη. Εκείνη η ομάδα σαφέστατα και μπορούσε να μαζέψει καλή σοδιά βαθμών, αν είχε το δικαίωμα να συμμετάσχει στο Τσάμπιονς Λιγκ.